《赋得孟义科斗送监生杨仲文归台州亲迎》
明代·练子宁

孤石巉岩出紫烟，云根遗墨尚依然。
文章岂在龟畴下，形质还存鸟迹前。
汲冢秋风思汗简，鲁堂春雨掞韦编。
郎君归去和鸣后，织作机中锦字传。

作者简介：（?—1402）明江西新淦人，名安，以字行。洪武十八年进士。授修撰，历迁工部侍郎。建文时，与方孝孺并见信用，改吏部左侍郎，寻拜御史大夫。燕王起兵，李景隆北征屡败，子宁请诛之，不听，因大哭求死。燕王即位，缚子宁至，语不屈，被磔死，并遭灭族之祸。有《金川玉屑集》。